**Общинска избирателна комисия – Свилeнград**

**ПРОТОКОЛ № 40**

Днес 25.10.2015г. се проведе извънредно заседание на Общинска избирателна комисия – Свиленград.

Присъстваха: Веса Ходжева, Петя Милчева, Янка Грудева, Атанас Ата­на­сов, Илия Бабаджанов, Мариана Димитрова, Веселина Дадалова, Даниела Гълева Росица Иванова, Стиляна Христова и Димитър Пенев.

Заседанието бе открито от председателя Веса Ходжева:

Колеги, откривам заседанието на ОИК – Свиленград. Имаме кворум и може да вземаме решения.

Извънредното заседанието е във връзка с:

1. Постъпилa е жалба с вх. № 68/25.10.2015г. от Партия БЪЛГАРСКА СОЦИАЛИСТИЧЕСКА ПАРТИЯ

Докладва: Веса Ходжева

Постъпила е жалба с вх. № 68/25.10.2015г. в 19:18ч. от Българска социалистическа партия, относно лицето Христо Бойчев член на СИК № 26-село Мезек, който постоянно разговаря по телефона и предава информация за случващото се в комисията, предвид подадената преди това жалба от Българска социалистическа партия относно хартията, от която са направени бюлетините, така, че същите се отварят при пускане в урната и се вижда вота.

След получената жалба в ОИК Свиленград, веднага бе сформирана група в състав: Петя Милчева и Атанас Атанасов, която да провери изложеното в жалбата. Членовете на ОИК Свиленград след проведена проверка на място не са констатирали нарушение. Колеги предлагам да оставим жалбата на Партия БЪЛГАРСКА СОЦИАЛИСТИЧЕСКА ПАРТИЯ без уважение, като неоснователна.

Който е съгласен, моля да гласува:

“ЗА”: Веса Ходжева, Петя Милчева, Янка Грудева, Атанас Ата­на­сов, Илия Бабаджанов, Мариана Димитрова, Веселина Дадалова, Даниела Гълева, Росица Иванова, Стиляна Христова и Димитър Пенев.

 “ПРОТИВ” – няма

С 11 гласа “ЗА” Общинска избирателна комисия прие:

 **РЕШЕНИЕ**

**№ 182 – МИ**

**Свиленград, 25.10.2015 г.**

Относно: Жалба от Българска социалистическа партия.

Постъпила е жалба с вх. № 68/25.10.2015г. в 19:18ч. от Българска социалистическа партия, относно лицето Христо Бойчев член на СИК № 26-село Мезек, който постоянно разговаря по телефона и предава информация за случващото се в комисията, предвид подадената преди това жалба от Българска социалистическа партия относно хартията от която са направени бюлетините, така, че същите се отварят при пускане в урната и се вижда вота.

След получената жалба в ОИК Свиленград, веднага бе сформирана група в състав: Петя Милчева и Атанас Атанасов, която да провери изложеното в жалбата. Членовете на ОИК Свиленград след проведена проверка на място не са констатирали нарушение.

Общинска избирателна комисия-Свиленград след като разгледа всички факти и обстоятелства по постъпилата жалба на основание чл.87, ал.1, т.22 от ИК

**РЕШИ:**

Оставя без уважение жалбата на Българска социалистическа партия, като неоснователна.

Решението подлежи на обжалване пред ЦИК в тридневен срок от обявяването му, на основание чл. 88, ал. 1 от ИК.

Заседанието се закри в 20.10ч.

**ПОРАДИ СРИВ В СИСТЕМАТА, ПРОТОКОЛА И РЕШЕНИЕТО ОТ НАСТОЯЩОТО ЗАСЕДАНИЕ ЩЕ БЪДАТ ОБЯВЕНИ НА САЙТА НА ОИК – СВИЛЕНГРАД, СЛЕД ОТСТРАНЯВАНЕ НА ТЕХНИЧЕСКИЯТ ПРОБЛЕМ.**

ПРЕДСЕДАТЕЛ

ВЕСА ХОДЖЕВА

СЕКРЕТАР

ЯНКА ГРУДЕВА